# **SUTARTIS**

2017 m. rugsėjo 1 d. Nr. \_\_\_\_

**VILKAVIŠKIO „AUŠROS“ GIMNAZIJA**,

## Vienybės g. 52, Vilkaviškis

(toliau – Švietimo teikėjas), atstovaujama Danutės Voitiuk, Vilkaviškio „Aušros“ gimnazijos direktoriaus pavaduotojos ugdymui, l. e. direktoriaus pareigas, viena šalis, ir prašymą pateikęs asmuo (toliau – gimnazistas)

................................................................................................................................................................................................................................................................................................................................

(vardas, pavardė, adresas ir telefonas)

bei trečioji šalis – prašymą pateikusiojo Tėvai (globėjai, rūpintojai)

................................................................................................................................................................................................................................................................................................................................

(vardai, pavardės, adresai bei koordinaciniai telefonai)

kita šalis, sudaro šią sutartį:

### I. SUTARTIES OBJEKTAS

Švietimo teikėjas įsipareigoja gimnazistą mokyti pagal **Vidurinio ugdymo programą**, kodas 301001001.

### II. SUTARTIES ŠALIŲ ĮSIPAREIGOJIMAI

1. **Švietimo teikėjas įsipareigoja:**
   1. užtikrinti gimnazistui tinkamas mokymosi sąlygas, saugumą ugdymo procese, kokybišką ugdymo programos vykdymą;
   2. ugdyti dorovės, pilietines, tautines bei patriotines nuostatas;
   3. objektyviai ir nešališkai vertinti gimnazisto mokymosi pasiekimus;
   4. prireikus teikti gimnazistui psichologinę, socialinę, specialiąją pedagoginę ir pirminę medicinos pagalbą, užtikrinant pagalbos kokybę ir korektišką informacijos panaudojimą;
   5. teikti gimnazisto tėvams (globėjams, rūpintojams) informaciją apie jo ugdymosi sąlygas ir mokymosi pasiekimus;
   6. sudaryti sąlygas gimnazistui ugdymo reikmėms naudotis informacijos centru, biblioteka, sporto sale, internetu bei lankyti neformaliojo ugdymo užsiėmimus savo poreikiams tenkinti ar saviraiškai ugdyti.
2. **Gimnazistas įsipareigoja:**
   1. punktualiai ir reguliariai lankyti pamokas, klasės susirinkimus (valandėles);
   2. pamokų ir pertraukų metu dėvėti uniformą, turėti mokinio pažymėjimą. Apranga, šukuosena, makiažas, papuošalai, manikiūras turi būti kuklūs, nešokiruoti ir netrikdyti aplinkinių. Papuošalai neturi kelti pavojaus asmens saugumui;
   3. susirgus tą pačią dieną informuoti klasės vadovą;
   4. praleidus pamoką (-as), nedelsiant klasės vadovui pristatyti gydytojo pažymą (tėvai gali pateisinti ne daugiau kaip tris dienas dėl ligos ar kitų svarbių priežasčių praleistas pamokas per mėnesį, bet ne daugiau kaip 10 dienų per mokslo metus);
   5. kiekvienais metais iki rugsėjo 1 d. pasitikrinti sveikatą ir pateikti gimnazijai pažymą;
   6. pagal savo gebėjimus stropiai mokytis ir įgyti išsilavinimą;
   7. sąžiningai ir laiku atlikti kontrolines užduotis, dalyvauti egzaminuose;
   8. pasirinkti dorinio ugdymo dalyką (tikybą arba etiką);
   9. pagarbiai elgtis su gimnazijos bendruomenės nariais – gimnazistais, mokytojais, darbuotojais bei kitais asmenimis;
   10. lankyti neformalaus ugdymo užsiėmimus ar modulius, skirtus gimnazistams, turintiems mokymosi sunkumų, gebėjimams stiprinti, jei juos lankyti rekomenduoja dėstantis mokytojas, klasės vadovas, gimnazijos administracija ar pageidauja mokinio tėvai;
   11. atlyginti gimnazijai padarytą žalą ( Civilinio kodekso 6.276 str.);
   12. talkinti gimnazijai tvarkant jos aplinką, organizuojant gimnazijos, kaip vietos kultūros židinio, renginius;
   13. apsirūpinti individualiomis mokymosi priemonėmis (pratybų sąsiuviniais, rašymo priemonėmis, skaičiuotuvais ir kt.);
   14. dalyvauti gimnazijos savivaldoje;
   15. virtualioje erdvėje neskleisti kitų asmenų privatumą pažeidžiančios informacijos. Pamokų metu nesinaudoti mobiliojo ryšio priemonėmis. Nefotografuoti ir neįrašinėti kitų gimnazijos bendruomenės narių

pokalbių. Gimnazijoje nesinaudoti ir nesinešioti garso stiprinimo aparatūros.

* 1. nevartoti, neplatinti ir nesinešioti narkotinių ir psichotropinių medžiagų, alkoholio, energetinių gėrimų, rūkalų. Nerūkyti ir nesinešioti su savimi tabako ir elektroninių cigarečių;
  2. nesikviesti į gimnaziją pašalinių asmenų;
  3. nežaisti azartinių žaidimų;
  4. pertraukų ir „langų“ (vienos pamokos trukmės laisvo laiko tarpas tarp pamokų) metu būti gimnazijos pastate ar teritorijoje;
  5. laikytis gimnazijos vidaus tvarkos taisyklių, garbingai atstovauti gimnazijai.

1. **Gimnazisto tėvai (globėjai, rūpintojai) įsipareigoja:**
   1. padėti gimnazistui bei švietimo teikėjui laikytis šios sutarties;
   2. glaudžiai bendradarbiauti su gimnazijos pedagogais, lankytis tėvų susirinkimuose, bent kartą per tris mėnesius susitikti su gimnazisto klasės vadovu individualiam pokalbiui;
   3. nedelsiant informuoti gimnazijos pedagogus (klasės vadovą, socialinį pedagogą ar administracijos atstovus), jeigu šeimoje susiklostė mokinio ugdymui(si) nepalankios aplinkybės;
   4. dalyvauti gimnazijos veiklos tobulinimo procese: teikti pasiūlymus, pildyti anketas ir pan.;
   5. neprieštarauti, jei gimnazijos internetiniame puslapyje, gimnazijos stenduose ar spaudoje bus viešinama gimnazistų, dalyvaujančių įvairiose projektuose, nuotraukos;

3.6. sudaryti sąlygas švaros ir higienos patikrinimui. Į ugdymo įstaigą (privalu) išleisti tik sveiką vaiką, neturintį užkrečiamų ligų sukėlėjų ar ligų požymių. Susirgusį užkrečiamąja liga vaiką nedelsiant izoliuoti ir gydyti, vadovaujantis gydytojų nurodymais. Nustačius vaikui pedikuliozės faktą, ugdymo įstaigai pateikti informaciją (raštu) apie taikytas priemones.

3.7. iki einamųjų metų rugsėjo 15 d. prisijungti prie gimnazijos elektroninio dienyno ir nuolat stebėti

sūnaus/duktės ugdymosi pasiekimus ir bendradarbiauti su dėstančiais mokytojais.

#### III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS

1. Sutartis sudaryta \_\_\_\_\_\_\_\_\_\_metams, įsigalioja nuo jos pasirašymo dienos ir galioja iki gimnazistas baigs gimnaziją.
2. Sutartis šalių susitarimu gali būti pakeista arba nutraukta ir šis susitarimas bus neatsiejama šios sutarties dalis.
3. Gimnazistas savo iniciatyva norėdamas nutraukti Mokymo sutartį, pateikia švietimo teikėjui prašymą dėl sutarties nutraukimo.
4. Švietimo teikėjas savo iniciatyva turi teisę vienašališkai nutraukti šią sutartį, prieš tai panaudojus būtinas drausminimo priemones, kai gimnazistas:

7.1. be pateisinamos priežasties praleidinėja pamokas, į jas vėluoja;

7.2. mokosi nepatenkinamai (turi nepatenkinamų I pusmečio ar metinių įvertinimų);

7.3. pamokų ir pertraukų metu gimnazijoje nedėvi uniformos;

7.4. nevykdo gimnazijos pedagogų nurodymų, neatlieka pamokose nurodytų užduočių;

7.5. naudoja psichologinį ar fizinį smurtą prieš gimnazijos bendruomenės narius ir/ar kitus asmenis;

7.6. filmuoja, fotografuoja, įrašinėja ir/ar platina virtualioje erdvėje kitų asmenų privatumą pažeidžiančią informaciją;

7.7. nesilaiko sutarties įsipareigojimo nevartoti, nesinešioti ir neplatinti narkotinių ir psichotropinių medžiagų, alkoholio, energetinių gėrimų, tabako gaminių, elektroninių cigarečių;

7.8. nesilaiko kitų sutarties įsipareigojimų, gimnazijos vidaus tvarkos taisyklių, gimnazisto elgesio taisyklių;

7.9. kai sutartis nutraukiama Švietimo tiekėjo iniciatyva, apie sutarties nutraukimą Gimnazistas ir Tėvai (globėjai, rūpintojai) informuojami raštu.

#### IV. GINČŲ SPRENDIMAS

Ginčytini ugdymo proceso organizavimo, gimnazijos veiklos, sutarties pažeidimo klausimai sprendžiami gimnazijos Taryboje, nepavykus ginčo išspręsti, sprendžiami LR įstatymų nustatyta tvarka.

Sutartis sudaryta dviem egzemplioriais, turinčiais vienodą juridinę galią (vienas – gimnazistui bei jo tėvams (globėjams, rūpintojams), antras – švietimo teikėjui).

Sutarties šalių parašai:

Direktoriaus pavaduotoja ugdymui,

l. e. direktoriaus pareigas Danutė Voitiuk

Gimnazistas \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Tėvai/ globėjai \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)